
A kereskedelmi forgalomban kapható búzalisztek fizikai és kémia vizsgálata

Jelen kutatás során vizsgáltuk a romániai kereskedelmi forgalomban kapható 39 különböző búzalisztek fizikai és kémiai tulajdonságait. A választott búzalisztek esetében a következő paraméterek laboratóriumi elemzését végeztük el: nedvességtartalom, hamutartalom, sikértartalmak (nedves és száraz) valamint nedves sikér terülése. A vizsgált liszteket hamutartalmuk alapján különböző osztályokba soroltuk: 480 (11 drb), 550 (9 drb), 650 (8 drb), 1100 (11 drb).
A kapott eredmények feldolgozásához matematikai és statisztika módszereket használtuk: leíró statisztika, doboz (Box-plot) diagram, Spearman korelláció, hierachikus klaszterelemzés. A mért eredmények alapján a nedvességtartalom 9,5 és 11,8% között változott. Hamutartalom tekintetében a legalacsonyabb és a legmagasabb mért érték 0,427 g/100 g (Elan BFF55) és 2,04 g/100 g (Nagyi Titka). A vizsgálat során használt lisztek átlagos nedves sikértartalma 30 és 32% között változott, míg a száraz sikértartalom átlagosan 12,8%-ot tett ki.



